**LĒMUMS**

LIEPĀJĀ

|  |  |
| --- | --- |
| 2021.gada 22.jūlijā |  Nr.269/9(prot. Nr.9, 1.§) |

Par grozījumiem 2018.gada 15.marta lēmumā

Nr.80 “Par Kurzemes plānošanas reģiona

deinstitucionalizācijas plāna 2017.-2020.gadam

saskaņošanu”

Pamatojoties uz likuma “Par pašvaldībām” 15.panta pirmās daļas 7.punktu, ievērojot Ministru kabineta 2015.gada 16.jūnija noteikumus Nr.313 “Darbības programmas “Izaugsme un nodarbinātība” 9.2.2.specifiskā atbalsta mērķa “Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem” 9.2.2.1.pasākuma “Deinstirucionalizācija” īstenošanas noteikumi” un 2016.gada 20.decembra noteikumus Nr.871 “Darbības programmas “Izaugsme un nodarbinātība” 9.3.1.1.pasākuma “Pakalpojumu infrastruktūras attīstība deinstitucionalizācijas plānu īstenošanai” pirmās un otrās projektu iesniegumu atlases kārtas īstenošanas noteikumi”, Sociālo pakalpojumu attīstības padomes apstiprināto Kurzemes plānošanas reģiona deinstitucionalizācijas plānu 2017.-2020.gadam, Liepājas pilsētas attīstības programmas 2015.-2020.gadam pielikuma Nr.2.1. “Rīcību plāns 2015.-2020.gadam” Rīcību Nr.1.2.3.(2) “Veikt regulāru izpēti un analīzi par sociāli mazaizsargātajām pilsētas iedzīvotāju grupām, aktualizējot sociālā atbalsta sistēmu” un Rīcību Nr.1.2.3.(5) “Pilnveidot esošos un veicināt alternatīvus sociālās aprūpes un rehabilitācijas pakalpojumus, īpaši ārpusģimenes aprūpē esošajiem bērniem un jauniešiem”, ar Labklājības ministrijas 2015.gada 15.jūlija rīkojumu Nr.63 apstiprināto Rīcības plānu deinstitucionalizācijas īstenošanai 2015.-2020.gadam, 2016.gada 27.aprīlī parakstīto Sadarbības līgumu par sadarbību projekta “Kurzeme visiem” īstenošanā ar Kurzemes plānošanas reģionu, Liepājas pilsētas domes pastāvīgās Pilsētas attīstības komitejas 2017.gada 2.novembra lēmumu Nr.15 “Par sociālo pakalpojumu infrastruktūras risinājumiem deinstitucionalizācijas procesam” un Liepājas pilsētas domes 2018.gada 15.marta lēmuma Nr.80 “Par Kurzemes plānošanas reģiona deinstitucionalizācijas plāna 2017.-2020.gadam saskaņošanu” 3.punktu, izskatot Liepājas valstspilsētas pašvaldības domes pastāvīgās Sociālo lietu, veselības un sabiedriskās kārtības komitejas 2021.gada 15.jūlija lēmumu (sēdes protokols Nr.7) un pastāvīgās Finanšu komitejas 2021.gada 15.jūlija lēmumu (sēdes protokols Nr.8), Liepājas valstspilsētas pašvaldības dome **nolemj:**

1. Izdarīt 2018.gada 15.marta lēmumā Nr.80 “Par Kurzemes plānošanas reģiona deinstitucionalizācijas plāna 2017.-2020.gadam saskaņošanu” šādus grozījumus:

1.1. izslēgt 2.3.apakšpunktu;

1.2. izteikt 2.4.apakšpunktu jaunā redakcijā:

“2.4. “ģimeniskai videi pietuvināts pakalpojums”, kur projekta Nr.9.2.2.1/15/I004 “Kurzeme visiem” ietvaros tiks sniegts pakalpojums indikatīvi līdz 16 bērniem ārpusģimenes aprūpē, ar 9.3.1.1.pasākuma ietvaros paredzēto kopējo plānoto summu 1 822 050 EUR (viens miljons astoņi simti divdesmit divi tūkstoši piecdesmit *euro*), Eiropas Reģionālās attīstības fonda līdzfinansējumu 1 548 742,50 EUR (viens miljons pieci simti četrdesmit astoņi tūkstoši septiņi simti četrdesmit divi *euro* un piecdesmit centi) un valsts/pašvaldības līdzfinansējumu 273 307,50 EUR (divi simti septiņdesmit trīs tūkstoši trīs simti septiņi *euro* un piecdesmit centi)”.

2. Uzdot Liepājas pilsētas pašvaldības iestādes “Liepājas pilsētas pašvaldības administrācija” Attīstības pārvaldei sagatavot vēstuli Kurzemes plānošanas reģionam par grozījumu ierosināšanu “Kurzemes plānošanas reģiona deinstitucionalizācijas plāns 2017.-2020.gadam” un Liepājas pilsētas pašvaldības iestādei “Liepājas pilsētas Domes Sociālais dienests” sniegt konsultatīvu palīdzību procesa nodrošināšanā.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Attīstības pārvaldei 2 eks., Juridiskajai daļai, Finanšu pārvaldei, Liepājas pilsētas Domes Sociālajam dienestam |